Kappsmál að Háskólinn á Bifröst verði aðalskólinn á sínu sviði á Íslandi Næsti rektor Háskólans á Bifröst verður Vilhjálmur Egilsson framkvæmdastjóri Samtaka atvinnulífsins og tekur hann við stjórn skólans af Bryndísi Hlöðversdóttur núverandi rektor 1. júní í sumar . Vilhjálmur er hagfræðingur að mennt og lauk doktorsprófi í greininni frá University of Southern California í Los Angeles árið 1982 . Hann á að baki víðtæka starfsreynslu af hinum ýmsu sviðum íslensks samfélags og hefur lengstum starfað fyrir hagsmunastök í atvinnulífinu , meðal annars Vinnuveitendasamband Íslands , Verslunarráð Íslands og nú síðast sem framkvæmdastjóri SA . Blaðamaður Skessuhorns fylgdi Vilhjálmi í heimsókn á Bifröst í síðustu viku þar sem hann kynnti sig fyrir starfsfólki og nemendum og ræddi blaðamaður við hann í leiðinni um nýja starfið sem Vilhjálmur kveðst fullur tilhlökkunar yfir . Vilhjálmur Egilsson verðandi rektor Háskólans á Bifröst er í viðtali í Skessuhorni vikunnar .